
Қазақстан Республикасы Өнеркәсіп және құрылыс министрінің
2023 жылғы 24 қазандағы № 38 «Қазақстан Республикасы
Өнеркәсіп және құрылыс министрлігінің кәсіптік біліктілік
жөніндегі салалық кеңестерінің кейбір мәселелері туралы»
бұйрығына өзгерістер енгізу туралы


«Құқықтық актілер туралы» Қазақстан Республикасы Заңының 65-бабының 3-тармағына сәйкес БҰЙЫРАМЫН:
1. Қазақстан Республикасы Өнеркәсіп және құрылыс министрінің 2023 жылғы 24 қазандағы № 38 «Қазақстан Республикасы Өнеркәсіп және құрылыс министрлігінің кәсіптік біліктілік жөніндегі салалық кеңестерінің кейбір мәселелері туралы» бұйрығына мынадай өзгерістер енгізілсін:
1) жоғарыда аталған бұйрыққа 2-қосымшамен бекітілген тұрғын үй-коммуналдық шаруашылық саласындағы кәсіптік біліктілік жөніндегі салалық кеңестің құрамына:
Гүлжан Бексатқызы Өмірзақова – Қазақстан Республикасы Өнеркәсіп және құрылыс министрлігінің Қала құрылысы және тұрғын үй-коммуналдық саясат департаменті Тұрғын үй-коммуналдық шаруашылықты дамыту басқармасының бас сарапшысы, хатшы;
Оразбек Нұржан Серікұлы – Қазақстан Республикасы «Атамекен» Ұлттық кәсіпкерлер палатасының Энергетика және тұрғын үй-коммуналдық шаруашылық департаментінің 1-санаттағы сарапшысы (келісу бойынша);
Әлімбаев Саид Төлегенұлы – Қазақстан Республикасы «Атамекен» Ұлттық кәсіпкерлер палатасының Адами капиталды дамыту департаментінің Ұлттық біліктілік жүйесі мәселелері жөніндегі сарапшысы (келісу бойынша) енгізілсін;
2) көрсетілген салалық кеңестің құрамынан Әсел Ергалиқызы Закариянова, Руслан Абдусаматұлы Қыдырали, Коктов Қуанбай Шапиұлы және Кенжебекова Гульнар Сакенқызы шығарылсын.
2. Қазақстан Республикасы Өнеркәсіп және құрылыс министрлігінің Қала құрылысы және тұрғын үй-коммуналдық саясат департаменті бекітілген бұйрықты Қазақстан Республикасы Өнеркәсіп және құрылыс министрлігінің интернет-ресурсында орналастыруды қамтамасыз етсін.
3. Осы бұйрықтың орындалуын бақылау жетекшілік ететін Қазақстан Республикасының Өнеркәсіп және құрылыс вице-министріне жүктелсін.
4. Осы бұйрық оған қол қойылған күнінен бастап күшіне енеді.


Қазақстан Республикасының
Өнеркәсіп және құрылыс
министрі 									 Е. Нағаспаев

